el el el el el el el el el el el el el el el el el el el es el el el el el el el el el el el el sv el el el el el el el el el el el el el el el pl el it el pl el el el el jv el el el el el el el en el en el en el en el en el en el el el el el el el el el el el el el el el el el el el
Ο Σταθμός Ευαγγελισμός είναι σταθμός του μετρό της Αθήνας, επί της γραμμής 3. Βρίσκεται στο κέντρο της Αθήνας και πήρε το όνομά του από το Νοσοκομείο Ευαγγελισμός στο Κολωνάκι, μπροστά από το οποίο βρίσκεται. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες. Στον χώρο εκδόσεως εισιτηρίων του σταθμού εκτίθενται αρχαιολογικά ευρήματα που ανακαλύφθηκαν κατά τη διάρκεια της κατασκευής του, συγκεκριμένα ένα αρχαίο νεκροταφείο με ταφικό περίβολο, ο πεισιστράτειος αγωγός και ένας δρόμος.[1] Κατά τον μεταπολιτευτικό σχεδιασμό της γραμμής 3, η αρχική χωροθέτηση του σταθμού το 1979, θα γινόταν στο πάρκο Ριζάρη με την ονομασία "Ιλίσια", το 1991 με την δημοπράτηση της γραμμής, ο σταθμός τελικά χωροθετήθηκε στο νοσοκομείο Ευαγγελισμός.
Λεωφόρος Βασιλίσσης Σοφίας & Μαρασλή & Ριζάρη, Νοσοκομείο Ευαγγελισμός, Ευαγγελισμός, Αθήνα
Από τη σήραγγα που συνδέει τον σταθμό Ευαγγελισμός με τον σταθμό Σύνταγμα, μία διακλάδωση της γραμμής οδηγεί σε σήραγγα μονής γραμμής που συνδέει τις γραμμές 2 και 3 του Αθηναϊκού Μετρό. Οι αιχμές των αλλαγών τροχιάς αυτής της γραμμής βλέπουν προς τους σταθμούς Πανεπιστήμιο και Ευαγγελισμός. Η συνδετήρια αυτή σήραγγα δεν χρησιμοποιείται από συρμούς που εκτελούν δρομολόγια, αλλά μόνο από κενούς ή υπηρεσιακούς. Μελλοντικά ο σταθμός θα έχει ανταπόκριση με την δημοπρατημένη γραμμή 4. Πρόθεση της νέας διοίκησης της Αττικό Μετρό Α.Ε. στις 20 Σεπτεμβρίου 2019 περί μετονομασίας του σταθμού σε "Παύλος Μπακογιάννης" ανακλήθηκε κατόπιν σφοδρών αντιδράσεων.[2]
Στο σταθμό εκτίθεται το αφηρημένο γλυπτό Mott Street της γλύπτριας Χρύσας στο επίπεδο έκδοσης εισιτηρίων.[3]
Επίσης στο Πάρκο Ριζάρη ακριβώς μπροστά από την είσοδο του σταθμού είναι τοποθετημένο το έργο του Γιώργου Ζογγολόπουλου «Στήλη» του 1999.[4]
Λεωφόρος Βασιλίσσης Σοφίας / Οδός Μαρασλή (Νοσοκομείο Ευαγγελισμός)
Λεωφόρος Βασιλίσσης Σοφίας / Οδός Ριζάρη[5]
Πλευρικές αποβάθρες, πόρτες στα δεξιά
προς Νίκαια (Σύνταγμα) ←
προς Αεροδρόμιο (Μέγαρο Μουσικής) →
Πλευρικές αποβάθρες, πόρτες στα δεξιά
Τμήμα του Πεισιστράτειου αγωγού που εκτίθεται στον σταθμό
Τομή κλιβάνου κεραμικής (1ος αιώνας π.Χ. - 1ος αιώνας μ.Χ.)
↑ «Ανασκαφές & Σταθμοί – ΑΤΤΙΚΟ ΜΕΤΡΟ Α.Ε.». Ανακτήθηκε στις 21 Σεπτεμβρίου 2019.
↑ «Ανακλήθηκε η μετονομασία του σταθμού «Ευαγγελισμός» - Τι αναφέρουν η οικογένεια Μπακογιάννη και ο Ν. Ταχιάος | Kathimerini». www.kathimerini.gr. Ανακτήθηκε στις 24 Σεπτεμβρίου 2019.
↑ «AttikoMetro Inside». www.ametro.gr. Αρχειοθετήθηκε από το πρωτότυπο στις 2 Δεκεμβρίου 2013. Ανακτήθηκε στις 29 Μαρτίου 2016.
↑ Πασσαλίδης, Θεόδωρος. «Οδός Ελλήνων: Φωτογραφίες από το γλυπτό "Στήλη" στο πάρκο Ριζάρη». Οδός Ελλήνων. Ανακτήθηκε στις 24 Σεπτεμβρίου 2019.
↑ «Σταθερές Συγκοινωνίες Α.Ε. (ΣΤΑ.ΣΥ Α.Ε.):Σταθμοί - Στάσεις». www.stasy.gr. Ανακτήθηκε στις 24 Σεπτεμβρίου 2019.